EN ORIGINAL SERIE FRA NETFLIX
Hun er også betjent.
Nathalie...
Vi ved, at du ringede til Lisa i går, og at du føler dig utryg.
At du inderst inde ved, at Berger-brødrene er kriminelle.
Nej, jeg ved intet.
Jeg ringede til hende for at få svar.
Men du ved, JP har siddet inde.
Ja, men det var længe siden, og jeg kender ikke detaljerne.
JP blev anholdt for at have bestukket saudiere, der ville købe våben af ham.
Han sad inde i et par år og startede så sit eget firma.
Jeg er ikke involveret i alt det.
Men det er dit barns far.
Her...
Her er JP med en somalisk oprørsleder.
Og her er Laurent og JP på den ukrainske ambassade i Bruxelles.
De får våbnene fra Ukraine.
Du kender nok også de to.
Dr. Gassama og Daniel Akwane. Gassama er oprørsleder i Sydsudan.
Berger-brødrene sælger våben til enhver, der ikke kan købe dem lovligt.
Kriminelle, diktatorer, hære, der dræber kvinder og børn.
De er ansvarlige for folkemord og terrorangreb over hele verden.
Det har gjort dem rige.
Det kan ikke passe.
Hørte du om aktivisten, der blev skudt i Bruxelles?
Nej.
Kim De Rooij.
Kim opdagede Bergernes foretagende.
Nathalie...
De myrdede hende.
Pis.
Det er umuligt. Ikke Laurent.
Det kan ikke passe.
Ja, han kan være vanskelig, men han er ikke ond.
Han elsker virkelig mig og Jackson.
-Det er Gerrit De Vreese. -Hr. De Vreese. Laurent Berger.
Du sendte en e-mail angående en reference
om en af mine ansatte, Nathalie Geudens.
Ja.
Hun har nogle problemer. Hun er tidligere misbruger.
For fire år siden kørte hun en person ned, mens hun var fuld.
Nu er hun begravet i gæld.
Så hun beder mig altid om flere penge.
Du godeste. Det var ikke det indtryk, jeg fik af hende.
Jeg ville give hende jobbet.
Jeg er svimmel. Jeg trænger til frisk luft.
Åbn døren!
-Nathalie, fald ned. -Lad mig være!
Det skal nok gå. Jeg ved, det er meget at kapere.
-Hvad vil I mig? -Vi forsøger at stoppe dem.
Du må hjælpe os.
-Jeg er bartender, ikke betjent. -Fald ned.
Jeg må tilbage på ranchen og opbygge et forhold til Laurent.
Kun du kan hjælpe os med det.
Vi ved, du vil væk derfra, men din gæld gør det umuligt.
Vi ved også, at Laurent hjælper dig. Det kan vi også.
Hvad med min søn?
For ham er det endnu vigtigere at få dem ud af hans liv.
Vi kan give jer et nyt liv.
En ny identitet.
Så I kan begynde forfra. Okay?
Jeg skal tænke over det.
Pis.
Mor?
Mor, svar mig.
-Hvad er der? -Hvorfor er min hat så beskidt?
Det er din skyld. Hvorfor gjorde du det?
Mor?
-Pis. -Mor?
Så hold dog kæft!
Undskyld, Jackson. Det skulle jeg ikke have gjort.
Mor bør ikke gøre sådan. Jeg er bare lidt... Vent.
-Hej, Laurent. -Hvorfor tager du ikke telefonen?
Jeg har ringet og ringet. Hvor er du?
Jeg skulle hente Jackson fra skole.
Hej, onkel Laurent.
Giv ham et kys fra mig. Hør, Nathalie...
Jeg er inviteret til hesteauktion på onsdag, og jeg må tage en gæst med.
Det er et fornemt event. Alt er inkluderet, smukke heste...
Så jeg tænkte: "Jeg spørger Nathalie."
Ja, det lyder fint, men...
Det er min fridag, og jeg har allerede planer.
Har du? Kan du ikke aflyse dem?
Jeg kan prøve.
Jeg skal senest vide det i morgen. Jeg vil helst ikke alene af sted.
Jeg skal nok forsøge. Jeg må smutte. Jeg holder parkeret i vejkanten.
-Okay. -Farvel, Laurent.
Kom, skat.
Nathalie.
JP.
-Er alt okay? -Ja da.
Her.
Skat, start ikke på dine lektier. Vi skal ud at køre. Jeg er straks tilbage.
Kom nu.
Dårlig samvittighed?
Hvad laver du her?
Er jeg ikke velkommen?
Selvfølgelig, men du kommer ikke normalt herop.
Jeg var tørstig. Jeg må vel tage en drink i baren, ikke?
-Jo da. -Jackson siger, du er skidt tilpas.
Ja, maveproblemer. Jeg kastede op før, men det er bedre nu.
Vil du have et glas?
Kom, jeg finder et.
Hvor skal du hen?
Ingen steder. Bare supermarkedet og så på apoteket efter noget til maven.
Du virker anspændt.
Jeg har meget om ørerne. Sådan er livet som enlig mor.
Jeg vil gerne af sted nu.
Vi har endnu ikke talt om Sharon.
Ja, det chokerede os alle.
Du husker vores aftale, ikke?
-Glem den nu ikke. -Nej.
Vi kan ikke have hemmeligheder.
Så...
...er der noget, jeg bør vide?
UKENDT NUMMER
-Det er Steve. -Hej, det er Jean-Pierre Berger.
Jeg hører, der har været lidt problemer mellem dig og min bror.
Jeg vil gerne mødes og tale om det.
Hvorfor?
Jeg vil bare afklare nogle ting. Mød mig ved vores firma kl. 22.
Fint, intet problem. Vi ses der.
Tak.
-Bob? -Nick, JP Berger har lige haft ringet.
Han vil mødes i aften.
-Har du hørt fra Nathalie? -Nej. Hvorfor?
Tror du, hun har stukket os?
Jeg ved det ikke.
Hallo?
Tak, fordi du kom.
Jeg bliver ikke længe, så fat dig i korthed.
Jeg hører, du og min bror har haft problemer.
Men én ting forstår jeg ikke.
Først gav du ham tæsk, men så advarede du ham om, at politiet holdt øje.
Hvorfor?
Jeg ville ønske samme tjeneste.
Du ville ønske samme tjeneste af os? Er det, hvad du siger?
Hvor blev du anholdt?
En karré væk.
To civilbetjente.
De havde set det hele, så de må have været der længe.
Afhørte de dig på stedet?
Nej.
De tog mig med på stationen. Jeg overnattede i arresten.
Sigtet for ulovlig våbenbesiddelse.
Hvem afhørte dig?
Patrick Diericks.
Jeg slog ham op. Han arbejder på våbenhandelssager.
Hvad spurgte han om?
Hvorfor vi sloges.
Om vi er i forretning, hvor jeg havde købt våbnet.
Hvad sagde du?
-At du generede min dame. -Forsigtig, du.
-Laurent. -Han skal holde sig væk.
Hvorfor er I så anspændte? Er I i vanskeligheder?
Nej.
Hvorfor har du pistolen?
Til beskyttelse.
Jeg transporterer ting fra A til B uden at stille for mange spørgsmål.
Ting?
-Hvilken slags ting? -Brug din fantasi.
Min chef er hollænder.
Hvad med jer? Hvad er historien her?
Hvorfor vil du vide det? Hvorfor er du så interesseret?
Bare glem det.
Du, Steve.
Tak for informationen. Vi sætter pris på det.
Det var så lidt.
Patrick Diericks.
Var det nødvendigt?
De ved, jeg kender til våbenhandlen. Nu kan vi tale åbent om det.
De sagde ikke meget, og din uge er næsten forbi.
Får du intet gennembrud snart, trækker jeg stikket.
-Har du hørt fra Nathalie? -Nej.
Må jeg få et kys? Farvel, skat.
Du har læbestift på kinden. Vi ses.
Fr. Geudens? Må jeg tale med dig et øjeblik?
Betalingsfristen for skoleudflugten var for to uger siden.
Vi fik at vide, at Jackson skal med,
men jeg ville høre, om der var gået noget galt med betalingen.
Nej, budgettet var lidt stramt i sidste måned, men jeg betaler snart.
Jeg venter på en anden betaling.
Hvis jeg kan få et par dage til...
Vi er bekendt med din situation, men du kan gøre det lettere for dig selv.
Der er midler til familier i økonomiske problemer.
Det behøves ikke. Jeg klarer mig.
-Du får pengene om et par dage. -Det lyder godt.
-Farvel, fr. Geudens. -Farvel.
-Vil du møde op her hver dag? -Ja, hvis du ikke tager telefonen.
JP udspurgte mig. Bare rolig, jeg sagde intet.
Men han kan fornemme, at noget er galt.
I kender ham ikke. Han er farlig. Jeg mener det.
Jeg kan ikke gøre det. I må finde en anden.
JP ved intet.
Han lader bare som om. Det er et trick.
-Det er kun dig, der ved noget. -Jeg er utilpas ved det.
Hvis jeg hjælper jer, så får jeg en ny identitet, ikke sandt?
Sletter I også min gæld og pletten på straffeattesten?
Hvis du hjælper med at fange dem, renser vi din straffeattest.
Vi kan ikke slette, hvad du gjorde.
Jeg tænker på det hver eneste dag.
Tror du, jeg er ligeglad med, at jeg dræbte én?
Det sagde jeg ikke.
Jeg fortjener at blive straffet og tager gerne straffen.
Men det gør Jackson ikke. Min søde dreng.
Hør...
Vi har alle gjort ting, vi fortryder.
-Ja, som om. -Se her.
-Hvad er det? -Jeg var ædru i næsten ti år.
Jeg faldt i igen, men...
...jeg har været ædru i et år igen.
Du har chancen for at lægge fortiden bag dig.
Der er allerede én ting, du kan gøre.
Hvad er det?
Vi hørte, at Laurent inviterede dig med til en hesteauktion.
-Hørte I det? -Tag med ham.
Hvad planlægger I?
Planen er at genoprette kontakten mellem Laurent og Steve.
Kom det ud af hans bihuler? Utroligt.
Lægen tog endda et billede af det. Det stank.
Det forklarer en del.
Vi lader det aldrig komme så vidt igen, vel?
Næste gang skal jeg nok sige til i god tid.
-Skal vi smutte? -Jeg har ikke drukket ud.
Sæt det på vores regning, så betaler vi på fredag.
-Ciao, bella. -Vi ses.
-Farvel, Laurent. -Vi ses i morgen.
-Farvel. -Vi ses.
En kop kaffe til dig.
Tak.
Jeg vil gerne med til auktionen.
Det er for sent nu.
Hvorfor?
Jeg troede ikke, du ville. Jeg ville ikke tigge dig.
Kom nu. Jeg mente det ikke sådan.
Tænk ikke på det. Det er ikke vigtigt.
Nathalie, kan jeg få en Cola til?
-Værsgo. -Tak.
Ikke for at brokke mig, men...
Jeg arbejder konstant. Jeg er træt. Jeg har aldrig tid til at more mig.
Jeg ville have nydt at tage med dig.
Er det nu også for sent?
Giv mig et kys, så ser jeg, hvad jeg kan gøre.
Smukke dame.
Hej.
Jeg ville bare fortælle, at vores hest kom med på auktionen.
Fyren var ikke tilfreds, men vi fik den med.
Fantastisk.
Vores hollandske venner kommer i aften ved 20-tiden. Okay?
Perfekt. Jeg skal nok være der.
Hvordan kan du dumpe en boganmeldelse?
Bare vælg en bog, de har filmatiseret, og skriv et eller andet.
Ingen af bøgerne er blevet det.
Og jeg afleverede for sent. Det trækker Vermassen os i karakter for.
Og hvad så?
Hvis stilen havde været god, var du ikke dumpet, Einstein.
Hvorfor er du så hård ved mig? Jeg blev ikke taget i at ryge.
-Eller i at pjække. -David, hold kæft.
-Polly, pjækkede du? -Hun fik også en seddel med hjem.
-David, lad den være. -"Kære forælder..."
-Lad den være. -"Polly udeblev uden tilladelse..."
-Stop så. -Lad den være.
-Gå op på dit værelse. -Idiot.
-Hvad er det med, at du pjækkede? -Lad mig være.
Mor, onkel Laurent er her.
-Kaylee, jeg tager af sted. -Okay.
Jeg er nok hjemme kl. 20. Det bliver ikke sent.
Du ved, hvor alt er. Brød i skabet...
...pålæg i køleskabet...
Han må gerne få Nutella. Men du skal opføre dig pænt.
-Okay, hyg dig. -I lige måde.
Skat, giv mig et stort kram.
-Du ved, mor elsker dig, ikke? -Jo.
Nathalie, du ser smuk ud.
-Simpelthen smuk. -I lige måde.
-Men mangler der ikke noget? -Gør der?
Såsom den her.
Laurent, det er din mors.
Hun går aldrig med den, og jeg vidste, du ville kunne lide den.
Når du en sjældent gang går ud, så skal du se ekstra smuk ud.
-Stop, jeg rødmer. -Det er din store dag.
Du milde.
-Hej. -Hej.
-Værsgo. -Tak.
For livet og for kærlighed.
Du skal kigge mig i øjnene.
Ellers giver det seks års dårlig sex. Ønsker du det?
Det starter om ti minutter.
Men jeg ville også tale med dig om noget.
-Nathalie... -Hvad?
Hvorfor skjuler du ting for mig?
Hvad mener du?
Du har ændret dig.
-Det ved jeg ikke. -Siden du søgte det job.
Jeg forstår det godt. Du vil videre med dit liv.
Det vil jeg også. Det vil vi alle. Men til hvilken pris?
Hvor mange gange er du begyndt på ny?
Hvor mange gange er du og Jackson flyttet? Seks gange? Syv?
Det er ikke, hvad han har brug for. Han har brug for et rigtigt hjem.
Ranchen kan være hans hjem.
Hans familie er der, der er natur...
-Det ved jeg, men... -Hør mig ud.
Din gæld...
...jeg ved, den tynger dig.
-Ja. -Hør...
Lad os betale den af.
-Jeg har pengene. -Nej.
-Det skal du ikke, Laurent. -Hør på mig.
Min søn skal være lykkelig. Det kræver, at hans mor er det.
Forstår du, hvad jeg siger?
Jeg vil gøre dig lykkelig.
Jeg ville opgive alt for dig. Alt.
Jeg lukker firmaet.
Vi kan drive ranchen sammen.
Vi vil have tid til Jackson. Og til hestene.
Ingen vil hundse rundt med os, vi vil være frie.
-Det siger du, men ville du gøre det? -Jeg mener det virkelig.
Jeg forventer ikke et svar lige nu.
Du skulle bare vide, hvad jeg føler om os.
Mine damer og herrer. På vegne af udvælgelseskomitéen
byder jeg jer alle velkommen til fjerde udgave af vores XII.
-Vi ses i morgen. -Vi ses.
Hejsa.
Må jeg bede dig om noget?
Giv den her til din far.
Sig, den er fra Ferry.
Og Venicio sælges for 110.000 euro.
Held og lykke til de nye ejere.
Og mange tak.
Nu går vi videre til Blue Bayou...
Ja, det var en dyr omgang. Jeg taler ikke om middagen til 400 euro.
-Kvinden gav mig herpes. Seriøst. -Hvad?
-Prøv at forklare det til konen. -Hallo, røvhuller.
-Sæt jer ned. -Hvad? Der er rigeligt med plads.
Nej.
I blokerer alles udsyn.
Røvhul, det her er et event for folk med klasse.
Pis af, tyksak.
Du forsøger at styre dine impulser. Jeg kender det godt.
Jeg ville elske at lade frustrationerne få afløb på røvhuller som dig.
Men nej, for jeg er civiliseret.
Til en vis grad, selvfølgelig.
Men test min tålmodighed og se, hvad der sker med dit babyfjæs.
Sæt dig.
Idiot.
Godt gået.
Beklager, jeg er lidt nervøs.
En af mine heste kommer senere. Spider.
Det er spændende, ikke?
Jeg er ærlig talt ikke interesseret i heste.
Den var en gave.
Hvordan sker det?
Den tilhørte en klient, der ikke betalte regningerne.
En ven har passet den, og nu vil jeg sælge den.
God måde at indkassere på.
Mit navn er Ruud Visser. Rart at møde jer.
Laurent Berger, og det er Nathalie.
-Cindy. -Hej.
Solgt for 188.000 til hr. Planckaert. Tillykke.
Og held og lykke.
Mine damer og herrer, nu kommer vi til
selveste Spider.
Det er min hest.
-Hvor meget tror du, du får? -Min ven siger 170.000 euro.
Så ved din ven ikke en skid om heste.
Med den stamtavle? To hundrede tusinde.
To hundrede tusinde? Hører du det, skat?
Det ville være dejligt.
Fyren, der holder din hest...
-Kender du ham? -Det er min ven, jeg nævnte.
-Hvorfor? -Han har besøgt min ranch et par gange.
Vent...
Er du ham, Steve kom op at slås med?
-Fortalte han dig om det? -Jeg var der ikke.
Jeg ved ikke, hvad der skete. Jeg ved, Steve er hidsig.
Men lærer man ham at kende, er han en god fyr.
Vi begynder med 100.000 for Spider.
Hvem byder 100.000? Vi er ude efter 100.000.
Hvem kommer med første bud på 100.000?
100 er budt. Mange tak.
Bord to har afgivet første bud på 100.000.
Et hurtigt bud på 110.000. Bord 18 byder 120.000.
Herren forrest byder 130.000.
Fandens også.
Byder de røvhuller på min hest?
Bord syv har budt 140.000.
Bord ti har budt 150.000. Mange tak, hr.
Hvem byder 160.000? Nyt bud fra herren.
Bord nummer syv har budt 160.000. Flere bud? Vi er oppe på 160.000.
Kom nu. Jeg kan se, du overvejer det.
Det er alt for lidt. De burde betale meget mere.
...160.000.
Gider du ikke byde?
Jeg er her ikke for at købe.
Bare driv prisen i vejret.
Du sagde lige, han er langt mere værd.
Kom nu, de overbyder dig.
Hvis du vinder, køber jeg ham tilbage.
Tredje og sidste gang. Mange tak, 170.000.
Der er budt 170.000.
Hvem byder 180.000? Kom nu, der er budt 170.000.
Herren forrest byder 180.000. Tak.
Hvem byder højere? Hvem har et bedre bud?
Kom nu, fortsæt.
Du bør stoppe. Du får allerede mere, end du havde troet.
Jeg giver dig 5.000 euro, hvis du byder.
Kom nu, 200.000. Hvem byder det? Igen bord syv.
Hr. Berger har budt 200.000. Mange tak.
Der er budt 200.000.
Byder nogen 210.000?
To hundrede tusinde, første gang.
Byder nogen højere? Anden gang.
-Du betaler det, eller jeg finder dig. -Bare rolig.
Tredje og sidste gang, nogen højere bud? Er vi færdige ved 200.000?
De herrer har budt 210.000. Første gang...
...anden gange og tredje gang. Solgt for 210.000 euro.
Godt gået.
Du havde ret. Du ved mere om det end Steve.
Hvad ved Steve?
Intet. Han er en idiot.
Han har arbejdet for mig i årevis. Han er en god fyr.
Når man lærer ham at kende. I fik bare ikke en god start.
Og det er en skam. Steve, kom her.
I kender hinanden, ikke? Laurent har lige hjulpet mig med at tjene 210.000 euro.
Jeg ville hade, hvis jeres lille skænderi ødelagde mit nye venskab.
Giv hånd, og sig undskyld. Lad os glemme det.
Gider du hente champagne til os?
-Kan vi tage hjem? -Det er lige begyndt.
Jeg er utilpas ved Steve her. Jeg vil bare hjem.
Fint. Hvad som helst for dig. Lad os gå.
-Vi tager af sted. -Hvorfor?
Jeg havde glemt en anden aftale.
-Vi ses. Rart at møde dig. -Farvel.
Vi er lige begyndt.
Hvad fanden skete der?
Ingen anelse.
Her. Det er den grå.
Ja. Tak.
-Hvad sker der? -Gå, eller han ser os.
I smutter? Hvad sagde du til ham?
Intet.
-Jeg vil ikke mere. -Hvad er der galt?
Laurent er en god mand. I bør gå efter hans bror.
Han dropper firmaet, hans bror, det hele.
Nathalie, fald ikke for det.
Fyre som ham stopper aldrig. Aldrig.
Det er bedst for alle, at de ryger i fængsel. For evigt.
Især for Jackson.
Skal han vokse op blandt to kriminelle?
De har allerede vist, de er i stand til at begå mord.
Hvad hvis du kommer i vejen?
Eller Jackson?
Du er allerede blevet truet. Det stopper ikke ved det.
-Hvad foregår der? -Intet. Jeg hentede min jakke. Kom.
Vores hest kom med på auktionen.
Fyren var ikke tilfreds, men vi fik den med.
Fantastisk.
Vores hollandske venner kommer i aften ved 20-tiden. Okay?
Perfekt. Jeg skal nok være der.
Det er alt, hvad vi har.
-Hvem er fyren fra Antwerpen? -Han nævner intet navn.
Sig, hvis du finder andet. Jeg vil vide alt om Steve.
Mente du det, du sagde i dag?
Selvfølgelig.
Du...
Må jeg gå med ind lidt? Så jeg kan sige godnat til Jackson.
Babysitteren har allerede puttet ham.
Måske en anden gang.
Nathalie?
Er der noget galt?
Det er, som om der er noget, du ikke siger.
Nej, alt er okay. Jeg er bare træt.
Tak. Jeg havde en skøn dag.
Farvel.
Hej, søde. Kom her. Ja.
Hej, ven. Ja, kom her.
Er det ikke rart?
Livet kan være så smukt og enkelt.
Vi kan gøre, hvad vi vil, med dem, vi holder af. Forestil dig det.
Du driver ranchen om dagen. Om aftenen kommer jeg hjem fra kontoret.
Så har du, jeg og Jackson masser af tid til at ride sammen.
Du sagde, vi skulle drive ranchen sammen.
Det var også det, jeg mente.
Og du sagde, du ville sælge firmaet.
Lad os tale om det en anden dag.
Jeg går ind.
-Hvad laver du? -Det er din mors. Jeg kan ikke tage den.
Men det var en gave.
Laurent, jeg går ind. Kaylee venter på mig.
-Du gør mig ondt. -Undskyld.
Det burde jeg ikke have gjort.
Nathalie, jeg venter og venter på dig.
Jeg betaler for alt.
Nok er det belejligt for dig, men forstår du ikke?
Jeg vil gerne have, du tænker på mig indimellem.
Nathalie...
Stop. Slip mig!
Hvad laver du her?
Visser har sendt mig. Han holder sit ord.
Her er dine 5.000 euro.
Han vil gerne mødes og diskutere nogle ting.
Hvorfor kom han ikke selv?
Jeg gav ham dit nummer. Han ringer.
Tak. Vi ses.
DU HAVDE RET. JEG HJÆLPER.
-Hej. -Hej.
-Bliv nu ikke sent oppe. -Jeg er næsten færdig.
-Godnat. -Godnat.
John? Hvad laver du her?
Kom nu, røvhul.
NÆSTE GANG
Jeg er træt af, han kalder mig "onkel". Han må vide, hvem hans far er.
-Mig. -Vi aftalte ikke at sige det.
Han sagde, den er fra Ferry.
Hvad mener du?
Jamen dog, Peter.
Læg en finger på min familie, og jeg slår dig ihjel.
Hvorfor tager du mig ikke alvorligt? Jeg er ikke en idiot.
Jeg får også gode idéer.
-Vi burde ikke have gjort det her. -I dropper mig ikke nu.
Du er ligeglad med, jeg vil ligne en idiot.
Du inviterede dem, så nu kan du håndtere dem.
Jeg tror, du skjuler noget.
Sæt dig!
Du har introduceret Carlos og Mobach. Nu har vi ikke brug for dig.
Ferry har mig lige, hvor han vil have mig.
Hvad forlanger han?